b'\n_START_ARTICLE_\nJim Carrey\n_START_SECTION_\nZgodnje \xc5\xbeivljenje in za\xc4\x8detki v komediji\n_START_PARAGRAPH_\nRodil se je v katoli\xc5\xa1ki dru\xc5\xbeini kot najmlaj\xc5\xa1i od \xc5\xa1tirih otrok o\xc4\x8detu Percyu (1927\xe2\x80\x931994) in mami Kathleen Carrey. O\xc4\x8de je delal kot glasbenik in ra\xc4\x8dunovodja, mama pa je bila gospodinja. Ima \xc5\xa1e brata Johna ter sestri Patricio in Rito. Mama je francoskih, irskih in \xc5\xa1kotskih korenin. O\xc4\x8de pa je bil potomec francoskih korenin, katerih je bil izvirni priimek Carr\xc3\xa9._NEWLINE_Jim Carrey se je rodil v Newmarktu, ki se nahaja pribli\xc5\xbeno 45 kilometrov severno od Toronta, s komedijo se je za\xc4\x8del ukvarjati \xc5\xbee zelo zgodaj. Ko je bil star 10 let, je poslal svoj \xc5\xbeivljenjepis tedanjemu  televizijskemu showu Carol Burnett Show. V srednji \xc5\xa1oli so ga u\xc4\x8ditelji pustili ob koncu pouka nekaj minut, da zabava so\xc5\xa1olce s svojo stand-up predstavo._NEWLINE_Njegova dru\xc5\xbeina je pre\xc5\xbeivljala te\xc5\xbeke \xc4\x8dase in se je bila prisiljena preseliti v predmestje Toronta z imenom Scarborough, kjer so delali kot varnostniki in vratarji na delovnih mestih v tovarni (Titan kolesa). Jim je za\xc4\x8del delati po osem ur in to vsak dan po \xc5\xa1oli. Na koncu je dru\xc5\xbeina \xc5\xbeivela v kombiju znamke Volkswagen na zelenici sorodnikovega posestva, vse dokler niso imeli dovolj denarja za preselitev v mesto._NEWLINE_Carrey je zapustil srednjo \xc5\xa1olo in za\xc4\x8del delati v komedijantskih klubih, ki so vklju\xc4\x8devali izbolj\xc5\xa1anje igralskih sposobnosti, ki so vklju\xc4\x8dene opona\xc5\xa1anje znanih oseb, kot so Michael Landon in James Stewart. Leta 1979 se je preselil v Los Angeles in za\xc4\x8del delati v klubu komedijantov (Comedy Store), kjer ga je odkril komik Rodney Dangerfield. Dangerfieldu je bil Carreyeva igra tako v\xc5\xa1e\xc4\x8d, da je z njim sklenil pogodbo za nastope na odprti turneji.'